Inkampani ye Air Zimbabwe Imisa Inhambo Zayo Zokuya Kwamanye AmazweMpandula 13, 2010Inkampani ye Air Zimbabwe elabatshayeli bendizamtshina abaqale ukukhalala umsebenzi ngeviki ephelileyo, bekhonona ngeholo eliphansi abalitholayo kanye lemali zama allowance eziphansi, isimise inhambo zendizamtshina zayo eziya kwamanye amazwe.Abazi ngokwenzakalayo bathi iAir Zimbabwe imise indizamtshina eziya eBhilithane, China, Zambia kanye le Democratic Republic of Congo.Inkampani le isiqhatshe iAir Quarius ye South Africa ukuthi isebenze lapho ejayele ukuphaphela khona okunjenge South Africa kanye lezinye indawo ze Zimbabwe ezenza imali ethe xaxa.Osomabhizimusi bathi ukuswelakala kwendizamtshina ze Air Zimbabwe kubabisela muva ekqhubeni ibhizimusi yabo lamankampani akwamanye amazwe.Kodwa umsekeli kanobhala jikelele wenhlanganiso yezisebenzi eye Zimbabwe Congress of Trade Unions, uMnumzana Japhet Moyo, utshele uGibbs Dube we Studio 7 ukuthi abaqondisi be Air Zimbabwe bancindezela izisebenzi okwesabekayo.Inkampani ye Air Zimbabwe elamapilots akhalale umsebenzi ngeviki ephelileyo ekhonona ngokunganikwa iholo eleneleyo lemali yokubavusa amadlabuzane, isimise indizamtshina okumele ziphaphele kwamanye amazwe.Osomabhizimusi bathi ukuswelakala kwendizamtshina ze Air Zimbabwe kubabisela emuva ekwenzeni amabhizimusi lamanye amazwe.Kodwa umsekeli kasibalukhulu we Zimbabwe Congress of Trade Unions, uMnu. Japhet Moyo, utshele uGibbs Dube we Studio 7 ukuthi abaqondisi be Air Zimbabwe bancindezela izisebenzi okwesabekayo.Ingxoxo Esinye LoMnu. Japhet Moyo
